Verbruikerstudie as 'n skoolvak: Die waarheid agter die "koekies bak" vak.
Verbruikerstudie as 'n skoolvak
Die waarheid agter die "koekies bak" vak.
Baie mense het die verkeerde illusie oor die vak Verbruikerstudie. Verbruikerstudie kan aan leerders veel meer bied as die sogenaamde "koekies bak" klas of die leer hoe om 'n goeie huisvrou te wees.
Wat is Verbuikerstudie?
Die vroeë Huishoudkunde in skole het verander na Verbruikerstudie. Huishoudkunde was meer gerig op die individu, gesin en die gemeenskap waar Verbruikerstudie gerig is op die verantwoordelikheid van die verbruiker.
Verbruikerstudie leer leerders oor verantwoordelike en ingeligte verbruikersgedrag met verwysing na voedsel, kleding, behuising, meublement en huishoudelike apparate. Verbruikerstudie het ten doel om leerders te leer om ingeligte besluite te neem en om optimaal gebruik te maak van hulpbronne om menslike welstand te verbeter. In die praktiese afdeling van die vak het leerders die geleentheid om verskillende produkte te maak en bemark.
In Verbruikerstudie sal die leerder die volgende bestudeer :
• verbruikersregte en verantwoordelikhede
• verbruikersbeskermingsbeleid en kanale vir klagtes
• hoe om voedsel verskaffers, klere verskaffers meubel- en huishoudelike toestelle verskaffers en restaurante
• hoe om ontwerp eienskappe van interieurs, meubels en huishoudelike toestelle te evalueer
• verantwoordelike aankopegedrag wanneer voedsel, klere, meubels en huishoudelike apparate aangekoop
• die verantwoordelike gebruik van hulpbronne, soos water en elektrisiteit
• maniere om aardverwarming te beperk
• beplanning en bestuur van persoonlike finansies en betalingsmetodes
• belasting, rentekoerse en inflasie
• voeding en die impak van voedselkeuses op gesondheid
• hoe om produkinligting te gebruik om ingeligte verbruikersbesluite te neem
• die toepassing van ontwerpelemente en beginsels in die keuse van klere en meublement
• eienskappe en gebruike van tekstielvesels en –materiale
• die modesiklus
• verskillende behuisingsopsies
• die behoeftes van mense met liggaamsgebreke ten opsigte van kleding en behuising
• klein-skaal produksie, entrepreneurskap en bemarking van kwaliteit produkte
Die praktiese aspekte van Verbruikerstudie :
Dit bestaan uit: voedsel
brei en hekelwerk
kwilt en laslappiewerk
Een van die bostaande praktiese aspekte kan deur die skool gekies word om die leerders se vaardighede wat toepaslik in hul gemeenskap is toe te pas.
Verbuikerstudie is nie net 'n vak wat kennis deurgegee word en na skool verdwyn die kennis nie, maar leerders word opgevoed in sekere aspekte wat hul dit in hulle daaglikse leefstyl kan toepas.Waar die verwarring van die vak inkom is dat mense dink die vak is net basiese inligting wat van toepassing is in die huishoudelike komponent van jou lewenstyl, maar eintlik is dit indiepte kennis van interieur, voedsel en voeding, en kleding.
Verbruikerstudie se doel is om entrepreneurs geleenthede ook te skep deur die praktiese aspekte wat vantoepassing op die verskillende gemaanskappe is waar die skool gelee is te implementeer. Bv wanneer 'n skool nie kombuistoerusting het nie, sal die onderwyser die leerder leer om brei en hekelwerk, of kwilt en laslappiewerk te doen, wat nie baie uitgawes is nie en leerders kan deur dit in die gemeenskap die werk verkoop vir ekstra inkomstes. Indien leerders die toegang tot goeie toegerusde kombuis het kan peuselhappies of voedsel wat verkoop kan word gemaak word. Dus is die doel van die vak nie net kennis en nuttelose inligting nie, maar goeie opvoeding en goeie ontwikkeling van elke leerder en mens
Posted by Verbruikersfundies at 06:16
dunnelaine 11 May 2012 at 00:31
Hierdie blog is baie nice omdat ons nou kan sien waaruit die vak werklik bestaan en dat nie net 'n loaf vak is wat leerders kies om nie akademies hard te werk nie, maar eintlik is die vak bai eharde werk en baie relevant tot die daaglikse lewe.
Tanja 11 May 2012 at 00:48
Na my mening sal die verbruikerstudie vir leerders meer beteken omdat hulle meer leer oor verskeidenheid goedere en goed wat in die allerdaagse lewe gebruik word en kan op alle vlakke meer kennis op doen. dity kan leerders help nie net om kos te maak nie maar ander goedere ook kan doen. Dit wil ook eintlik wys dat die skole moet opgradeer na verbruikers toe omdat dit leerders eerder gaan help as hotelhouding soos in die verlede. Die blog help n mens weer meer besef wat in die verskillende vakke aan gaan en help mn mens die verskil kry oor die vakke.
Claire and Odette 11 May 2012 at 00:50
As verbruikerwetenskaplike is dit baie goed dat die vak verbruikerstudie in skole geimplimenteer is en dat ander mense kan sien waroor die vak gaan en dat 'n opbouende vak is vir die toekomstige werkers en dat daar wel 'n tekort is aan leerders met verbruikerstudie en as verbruikerwetenskaplikes in die wêreld.
Unknown 11 November 2015 at 04:15
Ek dink verbruikerstudie is die basis vir enige rigting wat n student eendag wil in slaan. Dis wonderlik dat dit nou so profesioneel in skole aangebied word as vak. Dis n grondslag vir enige beroep. Veral die voedsel bedryf.
Unknown 11 November 2015 at 04:16
Unknown 25 July 2016 at 11:40
Ek hou baie van jou gedagtes oor hierdie spesifieke onderwerp, baie insigewend.